proxectonos/corpus_dominio_legal_administrativo_tmp huggingface dataset:
RESOLUCIÓN do 19 de setembro de 2019 pola que se modifica a Resolución do 26 de decembro de 2018 pola que se establecen as bases reguladoras para a concesión, en réxime de concorrencia competitiva das axudas para o apoio de proxectos piloto para o desenvolvemento de novos produtos, prácticas, procesos e tecnoloxías no ámbito agroforestal, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2019.
Axencia Galega da Calidade Alimentaria — III. Outras disposicións — 27/09/2019

O 6 de febreiro de 2019, a Axencia Galega da Calidade Alimentaria publicou a Resolución do 26 de decembro de 2018 (DOG núm. 26, do 6 de febreiro de 2019) pola que establecen as bases reguladoras para a concesión, en réxime de concorrencia competitiva, das axudas para o apoio de proxectos piloto para o desenvolvemento de novos produtos, prácticas, procesos e tecnoloxías no ámbito agroforestal, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2019.
No artigo 21 da convocatoria establécese que as entidades beneficiarias terán ata o 1 de outubro para presentar a documentación xustificativa da subvención na anualidade 2019. Tendo en conta que a resolución destas axudas non se produciu no prazo indicado no artigo 17 das bases reguladoras, motivada polo elevado número de solicitudes e o longo proceso de avaliación e resolución, co fin de facer viables os procesos de execución e xustificación dos investimentos, sen que con iso se cause prexuízo a terceiros, considérase necesario ampliar o prazo de xustificación.
En consecuencia, de conformidade co previsto no artigo 30.1.3 do Estatuto de autonomía de Galicia e no uso das facultades que me confire a Lei 9/2007, do 13 de xuño, de subvencións de Galicia, de acordo co disposto na Lei 1/1983, do 22 de febreiro, de normas reguladoras da Xunta e da súa Presidencia,
Artigo 1. Ampliación do prazo de execución e xustificación
Amplíase ata o 1 de novembro de 2019 (incluído) o prazo para executar e xustificar estas axudas na primeira anualidade.
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 19 de setembro de 2019
RESOLUCIÓN do 3 de outubro de 2019 pola que se dá publicidade a diversos enderezos da internet de acceso a sistemas regulados pola Lei 4/2019, do 17 de xullo, de administración dixital de Galicia.
Axencia para a Modernización Tecnolóxica de Galicia — III. Outras disposicións — 30/10/2019

A Lei 4/2019, do 17 de xullo, de administración dixital de Galicia, regula diversos sistemas que configuran un conxunto de servizos dispoñibles para a cidadanía, ou mesmo orientados á súa utilización dentro do sector público autonómico.
A disposición adicional primeira da dita lei establece que, mediante resolución da entidade do sector público autonómico con competencia en materia de desenvolvemento dixital, se dará publicidade aos enderezos da internet en que se localizan os sistemas regulados.
En consecuencia, e de conformidade coas atribucións conferidas polo Decreto 252/2011, do 15 de decembro, polo que se crea a Axencia para a Modernización Tecnolóxica de Galicia e se aproban os seus estatutos,
Dar publicidade á relación dos enderezos da internet de sistemas accesibles directamente pola cidadanía, que se incorpora como anexo I desta resolución, así como a relación dos enderezos da internet de sistemas para o uso do sector público autonómico no seu funcionamento interno, que se incorpora como anexo II desta resolución.
Santiago de Compostela, 3 de outubro de 2019
1. O Portal web institucional da Xunta de Galicia, regulado no artigo 53 da Lei 4/2019, está accesible no enderezo https://www.xunta.gal
2. A sede electrónica da Xunta de Galicia, regulada no artigo 16 da Lei 4/2019, está accesible no enderezo https://sede.xunta.gal
3. O sistema de notificacións electrónicas de Galicia, regulado no artigo 45 da Lei 4/2019, está accesible no enderezo https://notifica.xunta.gal ou no enderezo https://notifica.gal
4. Sala de sinaturas para a sinatura de documentos entre o sector público autonómico e terceiros https://saladesinaturas.xunta.gal
5. O Portal do Diario Oficial de Galicia, regulado no artigo 51 la Lei 4/2019, está accesible nos seguintes enderezos directos: https://www.xunta.gal/diario-oficial-galicia ou https://dog.xunta.gal
1. A plataforma de intermediación pasaXe! para o intercambio de datos e documentos, regulada no artigo 78 da Lei 4/2019, está accesible no enderezo https://pasaxe.xunta.gal
2. Sistema para a sinatura electrónica de documentos https://portasinaturas.xunta.gal
3. A intranet corporativa, recollida no artigo 92 da Lei 4/2019, está accesible no enderezo https://intranet.xunta.gal
4. O directorio oficial do sector público autonómico, nos termos establecidos no artigo 61.4.a) da Lei 4/2019, está accesible no enderezo https://dirof.xunta.gal
ORDE do 25 de outubro de 2019 pola que se modifica a Orde do 19 de decembro de 2018 pola que se establecen as bases reguladoras para a concesión de subvencións para a prevención dos danos causados aos bosques por incendios, desastres naturais e catástrofes, en montes veciñais en man común e en sociedades de fomento forestal (Sofor), cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia (PDR) 2014-2020, e se convocan para o ano 2019.
Consellería do Medio Rural — III. Outras disposicións — 30/10/2019

A Orde do 19 de decembro de 2018 pola que se establecen as bases reguladoras para a concesión de subvencións para a prevención dos danos causados aos bosques por incendios, desastres naturais e catástrofes, en montes veciñais en man común e en sociedades de fomento forestal (Sofor), cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia (PDR) 2014-2020, e se convocan para o ano 2019, debe ser modificada para permitir que os beneficiarios poidan acollerse á ampliación do prazo de xustificación dos traballos subvencionados.
Consecuentemente con todo o anterior esta consellería, no exercicio das facultades conferidas polo artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Artigo único. Modificación da Orde do 19 de decembro de 2018 pola que se establecen as bases reguladoras para a concesión de subvencións para a prevención dos danos causados aos bosques por incendios, desastres naturais e catástrofes, en montes veciñais en man común e en sociedades de fomento forestal (Sofor), cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia (PDR) 2014-2020, e se convocan para o ano 2019.
A Orde do 19 de decembro de 2018 pola que se establecen as bases reguladoras para a concesión de subvencións para a prevención dos danos causados aos bosques por incendios, desastres naturais e catástrofes, en montes veciñais en man común e en sociedades de fomento forestal (Sofor), cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia (PDR) 2014-2020, e se convocan para o ano 2019, queda modificada como segue:
Un. No artigo 20.2 queda redactado como segue:
2. O prazo máximo para o remate e xustificación dos traballos será 4 meses desde a notificación da resolución de aprobación da subvención e, como máximo, ata o 31 de outubro do ano 2019. A ampliación do prazo de xustificación será por solicitude do beneficiario e este poderá exceder o 31 de outubro do ano 2019, ata un límite máximo de 1 mes e sete días a partir da devandita data, para todas as solicitudes presentadas antes do prazo de xustificación que remataba o 31 de outubro do ano 2019.
Disposición derradeira única. Esta orde producirá efectos desde o día da súa publicación no
Diario Oficial de Galicia
.
Santiago de Compostela, 25 de outubro de 2019
CORRECCIÓN DE ERROS. Resolución do 27 de setembro de 2019, da Xefatura Territorial de Lugo, pola que se publican as subvencións concedidas ao abeiro da Resolución do 20 de maio de 2019, da Secretaría Xeral da Igualdade, pola que se establecen as bases reguladoras das axudas destinadas a financiar actividades de promoción da igualdade e de prevención da violencia de xénero, financiada en desenvolvemento do Pacto de Estado contra a violencia de xénero, para as asociacións de nais e pais do alumnado de centros educativos de Galicia e se procede á súa convocatoria para o ano 2019 (código de procedemento SI449B) (Diario Oficial de Galicia número 101, do 29 de maio).
Vicepresidencia e Consellería de Presidencia, Administracións Públicas e Xustiza — III. Outras disposicións — 30/10/2019

Advertido erro na Resolución do 27 de setembro de 2019, da Xefatura Territorial de Lugo, pola que se se procede á publicación das subvencións concedidas ao abeiro da Resolución do 20 de maio de 2019, da Secretaría Xeral da Igualdade, pola que se establecen as bases reguladoras das axudas destinadas a financiar actividades de promoción da igualdade e de prevención da violencia de xénero, financiada en desenvolvemento do Pacto de Estado contra a violencia de xénero, para as asociacións de nais e pais do alumnado de centros educativos de Galicia, publicada no Diario Oficial de Galicia número 197, do 16 de outubro de 2019, cómpre efectuar a seguinte corrección:
Na páxina 45477, no anexo, onde di:
Debe dicir:
RESOLUCIÓN do 17 de setembro de 2019 pola que se dá publicidade á encomenda de xestión á Axencia Galega de Infraestruturas para a xestión das actuacións para a execución das obras de ampliación do Hospital de Montecelo, que pasará a denominarse Gran Montecelo.
Servizo Galego de Saúde — III. Outras disposicións — 30/09/2019

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade da seguinte encomenda coas seguintes características:
– Resolución do 13 de setembro de 2019, do Servizo Galego de Saúde, pola que se lle encomenda á Axencia Galega de Infraestruturas a xestión das actuacións para a execución das obras de ampliación do Hospital de Montecelo, que pasará a denominarse Gran Montecelo.
– Actividade: a Axencia asumirá a xestión das actuacións para a execución das obras de ampliación do Hospital de Montecelo, que pasará a denominarse Gran Montecelo.
Para a realización desta encomenda de xestión, a Axencia Galega de Infraestruturas asume a posición de órgano encomendado e desenvolverá todos aqueles actos e negocios xurídicos propios da preparación, selección de persoa contratista, adxudicación e execución de obras públicas.
– Natureza e alcance da xestión encomendada: esta resolución de encomenda de xestión constitúe o instrumento xurídico polo cal se regula a prestación encomendada que desenvolverá a Axencia Galega de Infraestruturas, consonte o establecido no artigo 13 da Lei 14/2013, do 26 de decembro, de racionalización do sector público autonómico, en relación co artigo 8 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
De conformidade co artigo 6.3 da Lei 9/2017, do 8 de novembro, de contratos do sector público, pola que se traspoñen ao ordenamento xurídico español as directivas do Parlamento Europeo e do Consello 2014/23/UE e 2014/24/UE, do 26 de febreiro de 2014, é un negocio xurídico excluído do ámbito de aplicación desta lei.
No non previsto nestas condicións básicas de execución, a esta encomenda de xestión seralle de aplicación o Acordo de colaboración entre o Servizo Galego de Saúde e a Consellería de Medio Ambiente, Territorio e Infraestruturas do 15 de xullo de 2015.
– Prazo de vixencia: estenderase desde o día seguinte ao da súa sinatura ata a data de finalización do prazo de garantía das obras.
O dito prazo prorrogarase automaticamente por períodos dun ano, agás que algunha das partes exprese a vontade da súa resolución cunha antelación mínima dun mes á data de remate deste e, en todo caso, ata que as obras sexan recibidas pola Administración.
Santiago de Compostela, 17 de setembro de 2019
RESOLUCIÓN do 16 de setembro de 2019, da Secretaría Xeral Técnica da Consellería de Economía, Emprego e Industria, pola que se dá publicidade aos convenios de colaboración subscritos no segundo cuadrimestre do ano 2019.
Consellería de Economía, Emprego e Industria — III. Outras disposicións — 30/09/2019

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Darlle publicidade á relación dos convenios subscritos pola Consellería de Economía, Emprego e Industria nos meses de maio a agosto do ano 2019, que se incorpora como anexo a esta resolución.
Santiago de Compostela, 16 de setembro de 2019
RESOLUCIÓN do 19 de setembro de 2019 pola que se dá publicidade aos convenios de colaboración subscritos no segundo cuadrimestre do ano 2019.
Axencia Galega de Innovación — III. Outras disposicións — 30/09/2019

O artigo 15 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro) impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios subscritos pola Axencia Galega de Innovación nos meses de maio, xuño, xullo e agosto do ano 2019, que se incorpora como anexo a esta resolución.
Santiago de Compostela, 19 de setembro de 2019
RESOLUCIÓN do 24 de setembro de 2019, da Secretaría Xeral da Emigración, pola que se amplía por segunda vez o prazo de presentación de solicitudes da Resolución do 27 de decembro de 2018 pola que se aproban as bases reguladoras para a concesión das axudas extraordinarias a persoas emigrantes galegas retornadas e se procede á súa convocatoria para o ano 2019 (código de procedemento PR905A).
Vicepresidencia e Consellería de Presidencia, Administracións Públicas e Xustiza — III. Outras disposicións — 30/09/2019

No
Diario Oficial de Galicia
núm. 32, do 14 de febreiro de 2019, publicouse a Resolución do 27 de decembro de 2018 pola que se aproban as bases reguladoras para a concesión das axudas extraordinarias a persoas emigrantes galegas retornadas e se procede á súa convocatoria para o ano 2019.
No artigo 8 da dita resolución establécese que o prazo de presentación de solicitudes será desde o día seguinte ao da publicación da resolución no
Diario Oficial de Galicia
ata o 30 de agosto de 2019, inclusive.
Con anterioridade ao remate deste prazo publicouse no
Diario Oficial de Galicia
núm. 163, do 29 de agosto de 2019, a Resolución do 19 de agosto de 2019, da Secretaría Xeral da Emigración, pola que se amplía o prazo de presentación de solicitudes da Resolución do 27 de decembro de 2018 pola que se aproban as bases reguladoras para a concesión das axudas extraordinarias a persoas emigrantes galegas retornadas e se procede á súa convocatoria para o ano 2019 ata o 30 de setembro de 2019 inclusive.
Próximo a rematar o prazo de presentación de solicitudes, e á vista de que aínda resta crédito nunha contía que permite atender un número superior de solicitudes, e co fin de garantir a maior eficacia posible das referidas axudas, considérase oportuno ampliar novamente o prazo de presentación de solicitudes.
Artigo único.
Ampliación de prazo
Ampliar ata o 31 de outubro de 2019, inclusive, o prazo de presentación de solicitudes previsto na Resolución do 27 de decembro de 2018 pola que se aproban as bases reguladoras para a concesión das axudas extraordinarias a persoas emigrantes galegas retornadas e se procede á súa convocatoria para o ano 2019.
Disposición derradeira única.
Entrada en vigor
Esta resolución entrará en vigor o día da súa publicación no
Diario Oficial de Galicia
.
Santiago de Compostela, 24 de setembro de 2019
EXTRACTO da Resolución do 24 de setembro de 2019, da Secretaría Xeral da Emigración, pola que se amplía por segunda vez o prazo de presentación de solicitudes da Resolución do 27 de decembro de 2018 pola que se aproban as bases reguladoras para a concesión das axudas extraordinarias a persoas emigrantes galegas retornadas e se procede á súa convocatoria para o ano 2019 (código de procedemento PR905A).
Vicepresidencia e Consellería de Presidencia, Administracións Públicas e Xustiza — III. Outras disposicións — 30/09/2019

BDNS (Identif.): 439402.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Prazo de presentación de solicitudes
Amplíase ata o 31 de outubro de 2019, inclusive, o prazo de presentación de solicitudes previsto na Resolución do 27 de decembro de 2018 pola que se aproban as bases reguladoras para a concesión das axudas extraordinarias a persoas emigrantes galegas retornadas e se procede á súa convocatoria para o ano 2019 (código de procedemento PR905A).
Santiago de Compostela, 24 de setembro de 2019
RESOLUCIÓN do 19 de setembro de 2019, da Secretaría Xeral para o Deporte, pola que se dá publicidade aos convenios de colaboración subscritos no segundo cuadrimestre do ano 2019.
Vicepresidencia e Consellería de Presidencia, Administracións Públicas e Xustiza — III. Outras disposicións — 30/09/2019

O artigo 15.2 da Lei 1/2016, do 18 de xaneiro, de transparencia e bo goberno (DOG número 30, do 15 de febreiro), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade da seguinte relación de convenios que se incorpora como anexos I e II a esta resolución:
– Convenios de colaboración subscritos pola Secretaría Xeral para o Deporte nos meses de maio, xuño, xullo e agosto do ano 2019.
Santiago de Compostela, 19 de setembro de 2019
EXTRACTO da Resolución do 16 de setembro de 2019 pola que se establecen as bases reguladoras, en réxime de concorrencia competitiva, para a concesión de subvencións ao fomento e promoción do talento musical, e se convocan para o ano 2019 (código de procedemento CT402F).
Axencia Galega das Industrias Culturais — III. Outras disposicións — 27/09/2019

BDNS (Identif.): 474306.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarias
Poderán acceder a estas subvencións as persoas, físicas (autónomas) ou xurídicas, así como as sociedades civís e comunidades de bens –ou calquera outra agrupación de persoas sen personalidade xurídica propia–, así como as unións temporais de empresas, dedicadas profesionalmente á produción e promoción de actividades musicais, que se atopen dadas de alta no IAE de produción ou edición discográfiaca e que desenvolvan maioritariamente a súa actividade na Comunidade Autónoma de Galicia.
Segundo. Finalidade
A finalidade destas axudas é o impulso aos proxectos de deseño, preprodución, produción, edición e promoción de produtos fonográficos (fonogramas e videoclips) que deba conter maioritariamente obra de artistas galegos ou que estean interpretadas por músicos galegos, realizadas por parte de empresas con actividade na Comunidade Autónoma de Galicia
Terceiro. Bases reguladoras
Resolución do 16 de setembro de 2019 pola que se establecen as bases reguladoras, en réxime de concorrencia competitiva, para a concesión de subvencións ao fomento e promoción do talento musical, e se convocan para o ano 2019 (código de procedemento CT402F).
Cuarto. Importe
O financiamento destas axudas nesta convocatoria realizarase en función das dispoñibilidades orzamentarias. Destinarase en todo caso un crédito global de 120.000 euros, correspondente da aplicación dos orzamentos da Axencia Galega das Industrias Culturais 11.A1.432B.770.0, e distribuídos en dúas anualidades, 60.000 euros no ano 2019 e 60.000 euros no ano 2020.
Quinto. Prazo de presentación de solicitudes
O prazo para a presentación das solicitudes será dun mes desde o día seguinte á publicación da correspondente convocatoria no Diario Oficial de Galicia. Entenderase como último día do prazo o correspondente ao mesmo ordinal do día da publicación.
Santiago de Compostela, 16 de setembro de 2019
EXTRACTO da Orde do 16 de setembro de 2019 pola que se aproban as bases reguladoras da concesión de subvencións en réxime de concorrencia competitiva para o cofinanciamento de proxectos de prevención de condutas adictivas promovidos por concellos, mancomunidades de concellos ou agrupacións de concellos da Comunidade Autónoma de Galicia, e se procede á súa convocatoria (código de procedemento SA463G).
Consellería de Sanidade — III. Outras disposicións — 27/09/2019

BDNS (Identif.): 474265.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Entidades beneficiarias
Poderán solicitar esta subvención todos aqueles concellos e mancomunidades da Comunidade Autónoma de Galicia que pretendan desenvolver, individualmente ou agrupados, un proxecto de prevención de condutas adictivas e que reúnan os requisitos sinalados no artigo 4 da orde.
A asignación económica da subvención terá carácter individual para cada concello e mancomunidade, agás no caso das agrupacións de concellos, no que se asignará unha única subvención para realizar un proxecto común.
Segundo. Obxecto
Esta orde ten por obxecto establecer as bases reguladoras e convocar en réxime de concorrencia competitiva a concesión de subvencións para o cofinanciamento de proxectos de prevención de condutas adictivas realizados por entidades locais galegas.
O contido dos proxectos que se desenvolverán durante os anos 2019, 2020, 2021 e 2022 deberá axustarse aos programas sinalados no artigo 6.
Terceiro. Bases reguladoras e convocatoria
Orde do 16 de setembro de 2019 pola que se aproban as bases reguladoras da concesión de subvencións en réxime de concorrencia competitiva para o cofinanciamento de proxectos de prevención de condutas adictivas promovidos por concellos, mancomunidades de concellos ou agrupacións de concellos da Comunidade Autónoma de Galicia, e se procede á súa convocatoria (código de procedemento SA463G).
Cuarto. Contía
A contía total das subvencións que se van conceder é de 2.213.463,00 €, con cargo á aplicación orzamentaria 1002.413A.460.1, distribuídos do seguinte xeito:
a) Ano 2019: 368.910,50 €.
b) Ano 2020: 737.821,00 €.
c) Ano 2021: 737.821,00 €.
d) Ano 2022: 368.910,50 €.
Quinto. Prazo de presentación de solicitudes
O prazo de presentación das solicitudes será dun mes contado a partir do día seguinte ao da publicación desta orde no
Diario Oficial de Galicia.
Sexto. Outros datos
Para poder ser beneficiaria das subvencións deberá presentarse unha solicitude axustada ao modelo normalizado que, a título exclusivamente informativo, figura como anexo da orde e que estará dispoñible tanto na guía de procedementos (https://sede.xunta.gal/guia-de-procedementos) como na sede electrónica da Xunta de Galicia (https://sede.xunta.gal) co código SA463G.
Santiago de Compostela, 16 de setembro de 2019
EXTRACTO da Orde do 23 de setembro de 2019 pola que se procede á ampliación do prazo de presentación de solicitudes da Orde do 31 de maio de 2018 pola que se establecen as bases reguladoras e se procede á convocatoria de subvencións para a concesión directa de bolsas e axudas para persoas traballadoras desempregadas que participen en accións formativas de formación profesional para o emprego correspondentes ao exercicio de 2018 e 2019 (código de procedemento TR301V).
Consellería de Economía, Emprego e Industria — III. Outras disposicións — 27/09/2019

BDNS (identif.): 402994.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da orde cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
A Orde do 31 de maio de 2018 (DOG núm. 114, do 15 de xuño) pola que se establecen as bases reguladoras e se procede á convocatoria de subvencións para a concesión directa de bolsas e axudas para persoas traballadoras desempregadas que participen en accións formativas de formación profesional para o emprego correspondentes ao exercicio de 2018 e 2019 (código de procedemento TR301V), sinalaba, no seu artigo 1.2, que se convocan as referidas subvencións para as accións formativas que se iniciaron no período que vai do 1 de xullo de 2018 ao 30 de xuño de 2019, o que tiña como consecuencia que, no número 1 do artigo 16, se fixase que a data límite de presentación de solicitudes fose o 30 de xullo de 2019 para aquelas accións formativas iniciadas entre o 16 de novembro de 2018 e o 30 de xuño de 2019.
A través da Orde do 14 de xuño de 2019 (DOG núm. 117, do 21 de xuño) ampliouse o prazo para dar cobertura ás bolsas e axudas referidas a accións formativas iniciadas ata o 30 de setembro de 2019.
Coa mesma finalidade de permitir que o alumnado desempregado que asista ás accións formativas da formación profesional para o emprego financiadas pola Xunta de Galicia, a través da Consellería de Economía, Emprego e Industria, poida seguir percibindo as bolsas e axudas recollidas no procedemento TR301V mentres se tramitan as seguintes bases e a convocatoria e se adaptan os aplicativos informáticos que permitirán mellorar e axilizar a súa xestión, cómpre volver ampliar o prazo de vixencia da convocatoria recollida na Orde do 31 de maio de 2018, de maneira que ao seu abeiro se poidan solicitar bolsas e axudas ata o 31 de decembro de 2019, referidas a accións formativas que se inicien desde o 1 de outubro de 2019, inclusive.
Santiago de Compostela, 23 de setembro de 2019
RESOLUCIÓN do 18 de setembro de 2019, da Secretaría Xeral de Política Lingüística, pola que se adxudican cinco bolsas de formación nos lectorados de lingua, literatura e cultura galegas, convocadas mediante a Orde do 14 de maio de 2019 (código de procedemento PL500E).
Consellería de Cultura e Turismo — III. Outras disposicións — 27/09/2019

A Orde do 14 de maio de 2019 (DOG núm. 99, do 27 de maio) establece as bases e anuncia a convocatoria –en réxime de concorrencia competitiva e con sometemento aos principios de publicidade, obxectividade, transparencia, igualdade, mérito e capacidade– de cinco bolsas de formación nos lectorados de lingua, literatura e cultura galegas nos centros de estudos galegos localizados noutras tantas universidades de fóra de Galicia.
Logo de ver a proposta de resolución definitiva de adxudicación das ditas bolsas de formación e a certificación, remitidas ambas pola subdirectora xeral de Política Lingüística en cumprimento do establecido no artigo 16.2 da dita orde, acompañadas da acta da comisión de valoración constituída ao abeiro do artigo 15.5 da referida orde e da resolución definitiva de admitidos e excluídos, este secretario xeral, en uso das facultades que lle son expresamente delegadas en virtude da disposición adicional única da Orde do 14 de maio de 2019,
Artigo 1
Adxudicarlles as bolsas de formación nos lectorados de lingua, literatura e cultura galegas dos centros de estudos galegos localizados nas universidades que se especifican, coas condicións establecidas na orde da convocatoria e polo período que se indica, ás persoas relacionadas no anexo I.
Artigo 2
Aceptar, polo motivo especificado, a desistencia da súa solicitude das persoas que se relacionan no anexo II.
Artigo 3
Contra esta resolución, que pon fin á vía administrativa, os/as interesados/as poderán interpoñer recurso potestativo de reposición, perante o/a titular da Secretaría Xeral de Política Lingüística, no prazo dun mes, que se contará a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo, ante o Tribunal Superior de Xustiza de Galicia, no prazo de dous meses, contados a partir do día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia.
Santiago de Compostela, 18 de setembro de 2019
RESOLUCIÓN do 16 de setembro de 2019, da Secretaría Xeral Técnica da Consellería de Cultura e Turismo, pola que se dá publicidade aos convenios de colaboración subscritos no segundo cuadrimestre do ano 2019.
Consellería de Cultura e Turismo — III. Outras disposicións — 27/09/2019

O artigo 15 da Lei 1/2016, do 18 de xaneiro, de transparencia e bo goberno, impón a cada consellería da Xunta de Galicia a obriga de publicar no Diario Oficial de Galicia unha relación dos convenios subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Dar publicidade á relación dos convenios subscritos pola Consellería de Cultura e Turismo nos meses de maio, xuño, xullo e agosto do ano 2019 e que se incorpora como anexo a esta resolución.
Santiago de Compostela, 16 de setembro de 2019
RESOLUCIÓN do 13 de setembro de 2019, da Secretaría Xeral Técnica e do Patrimonio da Consellería de Facenda, pola que se dá publicidade aos convenios de colaboración subscritos no segundo cuadrimestre do ano 2019.
Consellería de Facenda — III. Outras disposicións — 27/09/2019

En virtude do establecido no artigo 15 da Lei 1/2016, do 18 de xaneiro, de transparencia e bo goberno,
Artigo único. Dar publicidade á relación dos convenios subscritos pola Consellería de Facenda nos meses de maio, xuño, xullo e agosto do ano 2019 que se incorpora como anexo a esta resolución.
Santiago de Compostela, 13 de setembro de 2019
RESOLUCIÓN do 15 de marzo de 2019, da Secretaría Xeral da Emigración, pola que se fai pública a convocatoria extraordinaria da reunión da Comisión Delegada do Consello de Comunidades Galegas.
Vicepresidencia e Consellería de Presidencia, Administracións Públicas e Xustiza — III. Outras disposicións — 21/03/2019

En cumprimento do establecido nos artigos 27 e 28 do Decreto 111/2015, do 6 de agosto, polo que se aproba o Regulamento de organización e funcionamento do Consello de Comunidades Galegas, coa conformidade do presidente da Xunta de Galicia,
Facer pública a convocatoria extraordinaria e de carácter urxente da reunión da Comisión Delegada do Consello de Comunidades Galegas, que terá lugar os días 5 e 6 de abril de 2019 en Santiago de Compostela.
Santiago de Compostela, 15 de marzo de 2019
RESOLUCIÓN do 8 de marzo de 2019 pola que se ordena a publicación do Acordo do Consello da Xunta de Galicia, do 28 de febreiro de 2019, polo que se declara municipio turístico galego o concello de Pantón, na provincia de Lugo.
Axencia Turismo de Galicia — III. Outras disposicións — 21/03/2019

En cumprimento do disposto no artigo 19 do Decreto 32/2015, do 19 de febreiro, polo que se regula a declaración de municipio turístico, a Dirección da Axencia Turismo de Galicia dispón que se publique no
Diario Oficial de Galicia
o acordo adoptado polo Consello da Xunta de Galicia na súa reunión do 28 de febreiro de 2019, que a seguir se transcribe:
«Declarar municipio turístico, de conformidade co establecido no Decreto 32/2015, do 19 de febreiro, polo que se regula a declaración de municipio turístico ao concello de Pantón (Lugo)».
Santiago de Compostela, 8 de marzo de 2019
RESOLUCIÓN do 28 de decembro de 2018 pola que se procede á publicación das subvencións concedidas en virtude da Orde do 6 de novembro de 2018 pola que se establecen as bases reguladoras e se convoca o procedemento para a concesión de subvencións destinadas á realización de programas de interese xeral para fins de carácter sociosanitario no ámbito das drogodependencias e os trastornos aditivos, e atención ás persoas con maior vulnerabilidade pola infección polo VIH, con cargo á asignación tributaria do 0,7 % do imposto sobre a renda das persoas físicas.
Consellería de Sanidade — III. Outras disposicións — 21/03/2019

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e do artigo 16 da Orde do 6 de novembro de 2018 pola que se convoca o procedemento para a concesión de subvencións destinadas á realización de programas de interese xeral para fins de carácter sociosanitario no ámbito das drogodependencias e os trastornos aditivos, e atención ás persoas con maior vulnerabilidade pola infección polo VIH, con cargo á asignación tributaria do 0,7 % do imposto sobre a renda das persoas físicas, procédese á publicación das subvencións concedidas en virtude da devandita orde.
Crédito orzamentario inicial: 456.000 €. O custo total das subvencións concedidas irán con cargo á aplicación 5001.413A.481.30, co código de proxecto 201800005, dos orzamentos xerais da Comunidade Autónoma de Galicia para o ano 2018.
No que se refire aos beneficiarios, importes concedidos e finalidade da subvención: véxase anexo.
Santiago de Compostela, 28 de decembro de 2018
Posto
Expediente
Entidade
Programa
CIF
Importe
asignado
1
SA463H-1-20
Cruz Roja Española
Acercamiento a drogodependientes marginales
Q2866001G
24.574,11 €
2
SA463H-1-4
Fundación Érguete Integración
Sísifo
G36861078
22.683,79 €
3
SA463H-1-8
Asociación de Ayuda A Familias de Drogodependientes, Adafad
Familias, conflictos, sustancias
G15487838
19.139,45 €
4
SA463H-1-2
Instituto Galego de Xestión para o 3º Sector, Igaxes
Programa de prevención para mozos e mozas
G15784978
14.791,58 €
Posto
Expediente
Entidade
Programa
CIF
Importe
asignado
1
SA463H-2-2
Asociación Érguete
Viviendas de apoyo al tratamiento E1-E2-E3
G36642726
17.381,80 €
2
SA463H-2-3
Fundación Érguete-Integración
Abeiro
G36861078
13.640 €
3
SA463H-2-3
Red Española de Entidades por el Empleo, Red Araña
Brújula
G58579806
15.589,50 €
4
SA463H-2-7
Asociación Ourensana de Ayuda al Toxicómano, Atox
Incorporación social laboral para persoas reclusas
G32106429
13.174,22 €
5
SA463H-2-8
Asociación Ourensana de Ayuda al Toxicómano, Atox
Apoio, tratamento e reinserción
G32106429
14.402,57 €
6
SA463H-2-10
Asociación Ourensana de Ayuda al Toxicómano, Atox
Vivendas de apoio, tratamento e reinserción
G32106429
13.119,33 €
7
SA463H-2-6
Agalure
Orientación e inserción laboral de persoas adictas ao xogo patolóxico
G15462633
12.899,76 €
8
SA463H-2-6
Asociación Rexurdir Provincial
Vivienda de apoyo a la reinserción
G36208387
12.625,30 €
ANUNCIO de cuestión de inconstitucionalidade 2360-2019 en relación co artigo 110.2 da Lei 8/2008, de saúde de Galicia, por posible vulneración do artigo 149.1.18 da Constitución española.
Tribunal Constitucional — I. Disposicións xerais — 31/05/2019

O Pleno do Tribunal Constitucional, por providencia do 21 de maio actual, acordou admitir a trámite a cuestión de inconstitucionalidade número 2360-2019, promovida polo Xulgado do Contencioso-Administrativo número 2 de Ourense no procedemento 206-2017 en relación co artigo 110.2 da Lei 8/2008, de saúde de Galicia, por posible vulneración do artigo 149.1.18 da Constitución española (CE), e, de conformidade co disposto no artigo 10.1.c) da Lei orgánica do Tribunal Constitucional (LOTC), reservar para si o coñecemento desta cuestión.
De conformidade co establecido no artigo 37.2 da Lei orgánica do Tibunal Constitucional (LOTC), aqueles que sexan parte no procedemento 206-2017 poderán comparecer ante este tribunal dentro dos quince días seguintes ao da publicación deste edicto no
Boletín Oficial del Estado
.
Madrid, 21 de maio de 2019
EXTRACTO da Resolución do 28 de maio de 2019 pola que se aproban as bases, en réxime de concorrencia non competitiva, de subvencións ás actividades de distribución para industrias culturais e se convocan para o ano 2019 (código de procedemento CT402C).
Axencia Galega das Industrias Culturais — III. Outras disposicións — 29/05/2019

BDNS (Identif.): 457207.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://www.pap.minhap.gob.es/bdnstrans/index):
Primeiro.
Persoas beneficiarias
1. Persoas físicas e/ou xurídicas dedicadas profesionalmente á actividade de produción e distribución de espectáculos de artes escénicas con sede social ou establecemento permanente na Comunidade Autónoma de Galicia (modalidades A1, A2, A3 e A4).
2. Persoas físicas e/ou xurídicas dedicadas profesionalmente á actividade de produción e distribución de espectáculos musicais con sede social ou establecemento permanente na Comunidade Autónoma de Galicia (B1, B2 e B3).
Segundo.
Finalidade
A finalidade destas axudas é fixar as bases que regularán o réxime de subvencións establecidas pola Agadic para promover a distribución exterior e interior de bens e servizos culturais producidos por empresas e/ou compañías ou grupos profesionais con sede na Comunidade Autónoma de Galicia, coa excepción das asociacións e entidades sen fins de lucro (código de procedemento CT402C).
Terceiro
Bases reguladoras
Resolución do 28 de maio de 2019 pola que se aproban as bases, en réxime de concorrencia non competitiva, de subvencións ás actividades de distribución para industrias culturais, e se convocan para o ano 2019 (código de procedemento CT402C).
Cuarto.
Importe
O importe máximo para o financiamento das axudas incluídas nesta convocatoria é de 460.000 euros, dos cales 230.000 euros son para artes escénicas (modalidades A1, A2, A3 e A4) e 230.000 euros para música (modalidades B1, B2, e B3) da partida orzamentaria 2019.11.A1.432.B.470.0, para o ano 2019.
Quinto.
Prazo de presentación de solicitudes
O prazo para a presentación das solicitudes será desde o día seguinte á data de publicación desta resolución no
Diario Oficial de Galicia
ata o 31 de xullo de 2019.
Santiago de Compostela, 28 de maio de 2019
RESOLUCIÓN do 22 de maio de 2019, da Dirección Xeral de Educación, Formación Profesional e Innovación Educativa, pola que se regula o bacharelato de excelencia en ciencia e tecnoloxía (STEMbach) para o curso 2019/20.
Consellería de Educación, Universidade e Formación Profesional — III. Outras disposicións — 29/05/2019

Para o obxecto de regular a continuidade, implantación e organización do bacharelato de excelencia en ciencias e tecnoloxía (STEMbach) na Comunidade Autónoma de Galicia, así como a convocatoria dirixida aos centros que desexen impartilo, resolvo anunciar:
Primeiro. Que na páxina web da Consellería de Educación, Universidade e Formación Profesional (http://www.edu.xunta.gal/portal/) estará dispoñible a convocatoria pola que se regula o bacharelato de excelencia en ciencias e tecnoloxía (STEMbach) para o curso 2019/20.
Segundo. Que o prazo de presentación de solicitudes será dun mes a partir do día seguinte ao da publicación deste anuncio no
Diario Oficial de Galicia
.
Terceiro. Que os centros deberán cubrir a solicitude que figura no anexo I da convocatoria e dirixila á Dirección Xeral de Educación, Formación Profesional e Innovación Educativa da Consellería de Educación, Universidade e Formación Profesional.
Santiago de Compostela, 22 de maio de 2019
RESOLUCIÓN do 20 de maio de 2019 pola que se publican os convenios de colaboración subscritos no primeiro cuadrimestre de 2019.
Axencia Galega de Desenvolvemento Rural — III. Outras disposicións — 29/05/2019

De conformidade co disposto no artigo 15 da Lei 1/2016, do 18 de xaneiro, de transparencia e bo goberno, publícase a relación dos convenios de colaboración que asinou a Axencia Galega de Desenvolvemento Rural no primeiro cuadrimestre de 2019, que figuran no anexo.
Santiago de Compostela, 20 de maio de 2019
EXTRACTO da Orde do 20 de maio de 2019 pola que se convocan os premios extraordinarios de educación secundaria obrigatoria ao rendemento académico correspondentes ao curso 2018/19.
Consellería de Educación, Universidade e Formación Profesional — III. Outras disposicións — 29/05/2019

BDNS (Identif.): 457104.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Alumnado que cursase durante o ano académico 2018/19 cuarto curso de educación secundaria obrigatoria no réxime ordinario en calquera dos centros da Comunidade Autónoma de Galicia, que estea proposto polo equipo docente para a expedición do título de graduado en educación secundaria e que obtivese no conxunto dos catro cursos de educación secundaria obrigatoria unha nota media igual ou superior a 9,00 puntos.
Segundo. Obxecto
Convocar, na Comunidade Autónoma de Galicia, os premios extraordinarios de educación secundaria obrigatoria ao rendemento académico (procedemento ED311D) correspondentes ao curso 2018/19. Esta convocatoria, en réxime de concorrencia competitiva, está dirixida ao alumnado que destacase polo seu rendemento académico na etapa de educación secundaria obrigatoria.
Terceiro. Bases reguladoras
Orde EDU/1611/2015, do 29 de xullo (BOE do 1 de agosto), pola que se crean e regulan os premios nacionais ao rendemento académico do alumnado de educación secundaria obrigatoria e de ensinanzas artísticas profesionais nos ámbitos de música, danza e artes plásticas e deseño.
Cuarto. Importe
Vinte premios extraordinarios cunha dotación global de 15.000 €. Cada premio estará dotado con 750 €.
Quinto. Prazo de presentación de solicitudes
O prazo de presentación de solicitudes será dun mes; comezará o día 6 de xuño de 2019 e rematará o día 5 de xullo de 2019.
Santiago de Compostela, 20 de maio de 2019
RESOLUCIÓN do 20 de maio de 2019, da Secretaría Xeral Técnica da Consellería de Infraestruturas e Mobilidade, pola que se dá publicidade aos convenios de colaboración subscritos no primeiro cuadrimestre de 2019.
Consellería de Infraestruturas e Mobilidade — III. Outras disposicións — 29/05/2019

Consonte o establecido no artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia
núm. 30, do 15 de febreiro) procédese a publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a este mandato,
Artigo único
Darlle publicidade aos convenios subscritos pola Consellería de Infraestruturas e Mobilidade no primeiro cuadrimestre do ano 2019, que se incorporan como anexo a esta resolución.
Santiago de Compostela, 20 de maio de 2019
CORRECCIÓN DE ERROS. Resolución do 12 de febreiro de 2019, da Xefatura Territorial de Ourense, pola que se procede á publicación das subvencións concedidas a entidades xuvenís de ámbito provincial, en virtude da Orde do 30 de abril de 2018 pola que se establecen as bases que rexen as axudas enmarcadas no programa Iniciativa xove e se procede á súa convocatoria.
Consellería de Política Social — III. Outras disposicións — 14/03/2019

Advertido erro na devandita resolución, publicada no Diario Oficial de Galicia núm. 41, do mércores 27 de febreiro de 2019, cómpre realizar a oportuna rectificación:
Na primeira liña do anexo da páxina 11355, entidade beneficiaria, relativa ao expediente 2018/002-3, onde di: «Asociación Cultural Os Tres Reinos», debe dicir: «Centro de Desenvolvemento Rural O Viso».
RESOLUCIÓN do 11 de febreiro de 2019, da Dirección Xeral de Xuventude, Participación e Voluntariado, pola que se publican as subvencións concedidas ao abeiro da Orde do 16 de abril de 2018 pola que se regulan as bases que rexen as subvencións para entidades de acción voluntaria e entidades locais enmarcadas no programa Servizo de voluntariado xuvenil e se procede á súa convocatoria para o ano 2018.
Consellería de Política Social — III. Outras disposicións — 14/03/2019

De conformidade co disposto no artigo 15.1 da Lei 9/2007, do 17 de xuño, de subvencións de Galicia, e tendo de conta o disposto no artigo 17.1 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas coa expresión da convocatoria, o programa, o beneficiario, a cantidade concedida e a finalidade ou as finalidades da subvención.
Así e conforme coa normativa indicada, procédese á seguinte publicación:
Convocatoria: Orde do 16 de abril de 2018 pola que se regulan as bases das subvencións para entidades de acción voluntaria e de entidades locais demarcadas no programa Servizo de Voluntariado Xuvenil e se procede a súa convocatoria para o ano 2018.
Programa: Servizo de Voluntariado Xuvenil para a incorporación de persoas mozas galegas nas actividades dos proxectos de voluntariado das entidades de acción voluntaria e das entidades locais inscritas no Rexistro de Acción Voluntaria de Galicia; a súa resolución corresponde á directora xeral de Xuventude, Participación e Voluntariado, por delegación da conselleira de Política Social.
Crédito orzamentario: un total de 336.985,41 € (trescentos trinta e seis mil novecentos oitenta e cinco euros con corenta e un céntimo) dos cales 173.385,27 € (cento setenta e tres mil trescentos oitenta e cinco euros con vinte e sete céntimos) corresponden á aplicación orzamentaria 12.05.312F.481.0, para as entidades de acción voluntaria, e á aplicación 12.05.312F.460.0, por un importe de 163.600,14 € (cento sesenta e tres mil seiscentos euros con catorce céntimos) para entidades locais.
Finalidade: fomentar a integración de persoas mozas galegas, desde 16 e 30 anos, nas accións voluntarias dos proxectos de voluntariado presentados por entidades de acción voluntaria e entidades locais, e que se realicen no ámbito territorial da Comunidade Autónoma de Galicia, prioritaria pero non exclusivamente nalgunha das seguintes áreas: actividades relacionadas co Camiño de Santiago, de recuperación da cultura, arte e tradicións populares galegas, con colectivos de situación de risco, actividades xuvenís, ambientais, relacionadas coa igualdade de xénero e a posta de marcha de programas de voluntariado por parte da entidade no ámbito familiar.
Entidades beneficiarias e contías: as entidades beneficiarias e os importes concedidos relaciónanse no anexo á resolución.
Santiago de Compostela, 11 de febreiro de 2018